Kamu bisa jelasin ke aku soal Negara Bebas Oranye dalam bahasa melayu?

Negara Bebas Oranye ([o-ra-nyé], , , disingkatkan kepada OVS) merupakan sebuah negara Boer berdaulat bebas yang terletak di selatan Afrika pada setengah kedua abad ke-19, yang kemudiannya menjadi jajahan British dan suatu wilayah dalam Kesatuan Afrika Selatan. Ia merupakan kawasan duluan kepada wilayah atau provinsi Free State. Sempadannya ditentukan Kerajaan Bersatu Britain Raya dan Ireland pada 1848 menjangkau antara sungai-sungai Oranye dan Vaal serta ditempatkan seorang Residen British yang memerintah di Bloemfontein.

Meskipun negara ini membangun sebagai suatu republik yang maju dari segi ekonomi dan politik, ia menghadapi konflik yang sangat berbahaya dengan pihak British yang berjiranan (terutamanya dalam Perang Boer) sehingga negara tersebut diilhakkan akhirnya pada tahun 1900 dengan nama baharunya, Jajahan Sungai Oranye; pembubaran republik ini dimuktamadkan melalui penandatanganan Perjanjian Vereeniging pada 31 Mei 1902 selepas berakhirnya Perang Inggeris-Boer Kedua. Jajahan tersebut tersebut dimasukkan ke dalam Kesatuan Afrika Selatan tidak lama selepas pemerintahan langsung British sepuluh tahun kemudiannya pada 1910. Kesatuan ini merdeka daripada pentadbiran British sebagai Republik Afrika Selatan pada tahun 1961.

Nama republik ini datangnya daripada Sungai Oranye yang sendirinya dinamakan sempena Wangsa Diraja Belanda Oranye oleh pendatang Belanda di bawah Robert Jacob Gordon.